Document ID: /roh_data/filtered/fineweb-2-filterrobots_roh.jsonl.gz/13718

Il comité d’iniziativa «Salvain l’Institut Otalpin Ftan – IOF» aveva ramassà entaifer stgars 2 emnas 1'505 suttascripziuns per mantegnair il IOF, ed ha tras quai stgaffì la basa per la cuntinuaziun da la scola.
La radunanza da fundaziun ha elegì Barbla Conrad da Scuol sco presidenta. En suprastanza piglian sez Seraina Felix da Sent, Ruedi Haller dad Ardez, Verena Nold da Hausen ed Aita Zanetti da Sent.
La nova societad «Pro Institut Otalpin Ftan» sa finanziescha tras contribuziuns da commembers, fauturs e sponsurs sco er tras entradas d’atgnas occurrenzas, scriva la societad en ina communicaziun da medias. Cun ina commembranza en la societad pon ins uss er sustegnair la scola finanzialmain.